**Utkast – Referat - Styremøte nr. 1/17**

**Tid: 27.01.2017 kl. 09:00 – 11:00   
Sted:** Hos Henning, Telenoor   
**Til stede:** Lise (på Lync), Henning. Kirsten, Olav Egil  
**Forfall:** Atle,Gina, Kari, Torill

**Referent:** Olav Egil  
  
 **Saksdokumenter:** Lagt ut på websiden før møtet. .

***Merknad fra styresekretær:****1. Siden frafallet til styremøtet ble så stort, ba styresekretær i epost 25.01 om at eventuelle kommentarer til sakene ble sendt til styret før møtet.   
Ingen kommentarer er mottatt.**2****.*** *Det står intet i NfNs statutter om % styredeltagelse for beslutningsdyktighet.  
Siden det var mindre enn 50% styremedlemmer på dette møtet, refererer jeg «forslag til beslutning», før endelig godkjennelse av referatet.*

**SAKLISTE:**   
**1.** **Referat fra styremøte 9/16** Beslutningspunktene i referatet gjennomgått.  
 Atles innlegg og beslutningene i sak 4 i 9/16, Webifisering av   
 nøkkeltallsregistreringen, ble kommentert i lys av Multiconsults avtaleforslag (se  
 sak 4 i dette referatet).  
   
 **Beslutning:** I forhandlingene med Multiconsultom produktbeskrivelsen av deres leveranse i   
 en eventuell webifiseringsavtale må Atles innspill og styrets beslutninger om   
 innhold, registreringsfrekvenser etc og være førende.  
 Lise og Henning godkjente for øvrig referatet og formuleringene av   
 beslutningspunktene.

**2. Resultatrapport – Årsregnskap 2016**   
 **Inntekter:**  
 Post 1.1. Alle medlemskontingenter og deltagerbidrag er innbetalt før årsskiftet.   
 Post 1.02. Lavere deltagerbidrag hovedsakelig som følge av at det ble ett  
 temamøte/temadager færre enn budsjettert.   
   
 **Kostnader:**  
 Post 2.03 Sekretær, Nøkkeltall/benchmarking har et negativt avvik, NOK 11 000,-   
 Årsak: Margrethe har fakturert til sammen NOK 245 000,- for  
 nøkkeltallsarbeidet/benchmarking mot budsjettert, NOK 249 000,-.  
 I tillegg har hun iflg godkjent SLA fakturert NOK 15 000,- for veiledningsdag til  
 sykehusgruppen. Dette var ikke budsjettert. Netto avvik: NOK 11 000,-.  
 2.05 Diverse driftskostnader. Færre diversekostnader enn budsjettert.  
 Post 2.07 Møtekostnader. Positivt avvik er følge av lavere aktivitetsnivå og  
 samlet deltagerantall på møter hvor det beregnes felleskostnader  
 (Nøkkeltallsmøtet, temamøte/-dager).

Post 2.11 Premiering av faglig prestasjon. Avviket er en følge av at vi ikke  
 mottok utbetalingsdata i 2016 fra vinneren av Masterprisen,   
 Eli Sofie Munthe-Kaas og beløpet ble ikke utbetalt.   
 Hvis beløpet var utbetalt som budsjettert ville resultat 2016 vært NOK 18 351,-.  
 Post 2.12 BM Utviklingsprosjektet. Dette ble ikke iverksatt, beløpet er ubenyttet   
  
   
 **Forslag til beslutning:** Post 2.11:  
 Beløpet må føres opp som en kortsiktig gjeldspost i balansen på 2016-  
 regnskapet. Olav E sjekker dette med regnskapskontoret.  
Med denne korrigeringen legger foreslår styret regnskapet for Årsmøtet som   
 NfNs Årsregnskap 2016.   
  
 .  **3.**  **Utkast – Årsberetning 2016**

Årsberetningen ble gjennomgått fra side til side, en del trykkfeil ble rettet opp og  
 det ble gjort noen små tekstendringer. Ingen av disse endrer realitet i innholdet.   
  
 **Forslag til** b**eslutninger:**  
 Regnskapsbeløpene for overskudd/budsjetterte underskudd føyes til under   
 pkt. 12, Årsregnskap 2016.  
 Når budsjettet er vedtatt etter neste styremøte føyes til budsjettsaldo for 2017.   
 Med nevnte endringer og tilføyelser vil styret godkjenne utkastet som NfNs  
 Årsberetning 2016.   
 Revidert versjon av Årsberetningen legges ut på styremøte-webside.  
 Tidspunkt for utsendelse til medlemmene av Årsregnskap 2016, Budsjett 2017  
 og Årsberetning 2016 besluttes etter neste styremøte.  
 Seneste tidspunkt for dette bør være i månedsskiftet februar/mars.  
 I innbydelsen til Temamøte/Årsmøtet informerer Kirsten om at  
 årsmøtedokumentene ettersendes.

**4. Budsjett 2017** Olav E hadde lagt tall inn i et budsjettforslag som diskusjonsgrunnlag. Dette  
 ble ikke gjennomgått siden de budsjetterte aktivitetene ikke var drøftet.   
 I en generell meningsutveksling om budsjettet mellomLise og Hennig, supplert   
 av Kirsten og Olav E, ble tatt opp bl.a. følgende. Tydelige kommentarer fra deltagerne på fjorårets årsmøte pekte på at det til   
 årsmøtet burde foreligge en handlingsplan som begrunnelse for årsbudsjettet.   
 Selv om styret i 2016 har drøftet og til dels satt ut i livet tiltak innenfor mange av   
 områder i oppsummeringsnotatet fra årsmøtet datert 22. mars 2016 (*vedlegg 1 til*  
 *dette referatet*), så har vi p.t. ikke formulert en handlingsplan for budsjett 2017.   
 Plan for medlemsverving, standard informasjon til bruk for dette ble nevnt.  
 Hva er sannsynlig utvikling i medlemsantallet/kontingentinntektene? Vi har mistet  
 BP, hva med DNV GL? Andre i risikosonen? Hvilket medlemsantall skal vi   
 budsjettere med i 2017?  
 Kan vi definere våre målgrupper – både for kontaktflate/«arenaer»,   
 medlemsverving og møteplaner?  
 Benchmarking/-learning og webutvikling av nøkkeltallregistreringen er en stor   
 kostnadspost på 2017-budsjettet og vi må gjøre klart for medlemmene hva vi skal   
 utvikle og hva vi forventer som nytteverdi av dette. Forslaget fra Multiconsult til  
 utviklingsavtale beskriver aktiviteter/tidsbruk men gir ikke en beskrivelse av hva   
 som skal leveres innenfor avtalen.   
   
 **Forslag til beslutninger:** Styret må ha minst en møterunde på budsjettforberedelsene og satser på et  
 første møte 8. eller 10. februar**.** Hovedsaken på dette møtet er drøfting av avtaleutkastet fra Multiconsult for å  
 beskrive krav til hva vi må få levert innenfor avtalt fastpris. Beskrivelsen kan ta  
 utgangspunkt i Atles gjennomgang på styremøte 9/16, sak 3 med beslutninger  
 (*utsnitt fra referat 9/16. se vedlegg 2*). Avtalen må styre risiko for overskridelser.  
 Hvis det ikke blir tid på dette møtet til å gjennomgå øvrige handlingsplaners  
 påvirkning av budsjettallene, bør det vurderes å ta et møte til.   
 Endelig budsjett bør være besluttet i uke 8.

**5. Nøkkeltallsregistreringen**

**Beslutning:**   
 Utsettes som følge av Torills fravær.

**6. Møteplaner 2017** Kirsten ga en statusrapportsamt skisse av planene videre i 2017.  
 Hun har gledelig mange som villig tar rollen som møtevertskap.  
 Når det gjelder temavalg til faggruppemøtene er det både ønskelig og viktig at  
 medlemmene er involvert i dette, men møtekomiteene (styremedlemmene) må  
 ha ansvar for faglige nivåer og en helhetstenkning innenfor det som er NfNs  
 strategi, og må sikre gjennomslag for det.   
 Ønskelig å dreie temaene i Kantinegruppen mot presentasjon/drøfting av aktuelle   
 prismodeller. Aktuelle temaer til FM-ledelsesgruppen og for Temadager/Fokusmøter kan  
 være om samspill mellom RE og FM. Kanskje særlig nye RE strategier som følge  
 av endrede virksomhetsstrukturer i kjernevirksomhetene, nye teknologiløsninger.  
 Skal vi ha Temamøte (over to dager) i første halvår? Åpent spørsmål!   
   
 **Forslag til beslutning:** Viktig å få besluttet evt tema for Temamøte/-dager i vår så snart som  
 mulig. Spørsmålet går i første runde til styret!  
Statusrapporten tatt til orientering.

**7 Eventuelt   
   
 1.** Valgkomiteen  
Henning orienterte om at han etter forespørsel fra valgkomiteen hadde   
 bekreftet at han kan stille til gjenvalg i styret.  
  
 Valgkomiteen har forespurt om:  
 a) kandidater til ledige styreplasser og   
 b) om det er et absolutt krav om sju styremedlemmer.  
  
 a) Lise og Henning var enig med Kirsten og Olav E at Kristin Fagerhaug i Norges  
 Bank kan være en god kandidat.

b) Valgkomiteens spørsmål om antall styremedlemmer var underbygd med utfordringene med å finne de rette kandidatene, stort antall medlemmer involveres i styre- og komitearbeid, sett i forhold til antall medlemsbedrifter, og sist at det kan være formålstjenlig å ha en ledig styreplass om styret på et senere tidspunkt ønsker å styrke seg med en representant med spesiell fagkompetanse innen et strategisk satsingsområde.  
NfNs statutter sier at styret skal bestå av 5 til 7 medlemmer, inklusive styreleder.  
   
**Beslutning:**   
Olav Egil melder fra forslag til kandidat til Valgkomiteen og bekrefter at styret i dagens situasjon går for valg av 6 styremedlemmer, med den fleksibilitet styrets begrunnelsen gir.   
  
**2.**   
Eventuelt samarbeid med NHO Service og NBEFI Sak 5 på styremøte 9/16 ble besluttet at hhv Lise og Olav E skulle sondere med  
disse om evt samarbeid.   
Lise har snakket med Lasse Tenden NHO Service, om dette, og han er   
positiv. Gjensidige forventninger til slikt samarbeid er ikke drøftet og Lise føler  
at det kan være ulike motiver. Lise foreslår at vi ikke tar dette videre før det nye  
styret er på plass.  
Olav E har spurt styreleder NBEF Håkon Harv om NBEF synes at det kan være  
aktuelt å samarbeide med NfN om FM-konferansen 2017. Som vår begrunnelse   
ble gitt at i det smale faglige marked vi har her til lands på FM-området så burde  
alle være tjent med å kraftsamle på arenaer der dette kan bidra til større bredde  
og utnyttelse av hverandres fortrinn. Det virket som han så for seg at NBEF  
kunne tape noe av profilstyrken i konferansen ved å samarbeide med andre.   
Håkon Harv tar det opp i NBEF-styret og kommer tilbake på det.

**………………………………….**

**Vedlegg 1 til styrereferat 1/17**

**NOTAT**  
**Til:** NfNs styre   
**Fra:** Styresekretær  
**Dato:** 22. mars 2016  
  
  
  
**Oppsummering etter meningsutveksling om NfNs Visjon og strategi på Årsmøtet 2016**  
  
Vedlagt: Protokoll fra Årsmøtet m/vedlegg (originalen er pt på signeringsrunde).   
I protokollen er denne meningsutvekslingen bare kortfattet referert, i og med at det ikke var lagt opp til noen beslutninger på Sak 8/16.   
  
Jeg har «ordnet» møtekommentarene etter hovedpunktene i strategidokumentet og legger til grunn at de kan bli tatt opp til drøfting og evt. beslutning om handlinger i styremøtene fremover.  
   
1. Budsjettrelaterte kommentarer  
 Enkelte kommentarer tok utgangspunkt i budsjettet for 2016 som ble vedtatt med et   
 betydelig underskudd:

- handlingsplaner som bygger på intensjonene i strategidokumentet burde vært   
 avklart før budsjettets tallfesting og foreligge sammen med budsjettforslaget.  
 - det bør legges opp til en mer målrettet og aktiv medlemsverving for å bedre   
 budsjettets inntektsgrunnlag.  
  
2. Strategisk FM-satsing  
 - En plan for hvilken kompetanseutvikling vi primært er interessert i å understøtte  
 burde være en del av den strategiske plattformen. Det vil ha betydning for   
 vektlegging og handlingsplaner for samtlige av de øvrige punktene i  
 strategidokumentet .   
 - Til neste Årsmøte bør det legges frem en en handlingsplan for fortsatt strategi-   
 realisering.

3. Nøkkeltall/benchmarking   
 - I forbindelse med utvikling av en web-plattform for registrering av nøkkeltall bør vi  
 først ta et kritisk blikk på de nøkkeltallene vi registrerer nå og forvisse oss om at vi  
 registrerer nøkkeltall som belyser de viktigste verdi/kvalitets- og kostnadskritiske  
 arbeidsprosessene og prosesser som vi har muligheter til å forbedre hvis det er  
 nødvendig.   
  
3. Møter og kontaktflater   
 - Styret må arbeide mer offensivt overfor medlemmene for å få større deltagelse og  
 engasjement i møtekomiteer og andre fellestiltak.  
 - Bedre koordinering/samarbeid om planer og gjennomføring av NfNs Temadager   
 og NTNUs bransjedag. Gjelder begge parter.  
 - Dersom NfN vektlegger at masteroppgaver som vurderes for premiering med NfNs  
 årlige pris helst bør omhandle emner som ligger innenfor NfNs faglig primære   
 interesseområder ville det være en fordel om NfN kom med forslag til NTNU om  
 emner som anses særlig interessante til faglig utredning og forskning.

4. Informasjon  
 - En mer bevisst informasjonsstrategi overfor nåværende medlemmer og med   
 tanke på oppslutning fra nye medlemmer.   
 - Mer aktiv promotering av websiden f. eks. lage en bruksbeskrivelse – pålogging,  
 dokumentsøking, chatteforum etc., ikke ha som vanlig praksis å sende ut  
 dokumentfiler som epostvedlegg men henvise til hvor de kan finnes på websidene.

5. Eksterne arenaer  
 - Mer organisert samarbeid med andre nasjonale/nordiske nettverk/foreninger som  
 arbeider innen samme intereresseområder som oss bør prioriteres høyere.   
  
 ...........................................

**Vedlegg 2 til styrereferat 1/17**

**Utsnitt fra referat, Styremøte 9/16  
  
  
3.**  **Webifisering av nøkkeltallsregistreringen**

**Del 1 - Demo av eksisterende løsning**

Margrete demonstrerte sykehusenes webløsning og redegjorde for hvordan den  
 ble benyttet ved registrering, tolking/behandling av informasjonen og i   
 felles-rapportering. I tillegg har det enkelte sykehus mulighet for å gå inn i   
 detaljer i materialet og ta ut sine egne rapporter etter behov.  
 Med hensyn til fremtidig bruk og eventuell videre utvikling av sykehusløsningen  
 presiserte Margrethe at NfN hadde 100% eierskap til malen slik den er i dag.  
 De fordeler som kan trekkes frem ved en webifisering er i hovedsak k

kvalitetssikring i tillegg til at man unngår manuelt arbeid ved en automatisering.

Det er vanskelig å se tydelig verdiøkning ved en webifisering dersom man ikke  
 legger opp til et mer dynamisk verktøy enn den løsningen man har i dag.

**Del 2 - Diskusjon**

Atle tok opp til drøfting en rekke punkter som burde tas hensyn til hvis vi skal gå   
 for en webifisering av næringsvirksomhetsregistreringen.Blant mange gode innspill imeningsutvekslingen om næringsregistreringenvar  
 følgende: **\*** sykehusløsningen er forstatisk og gir rapporter på et for overordnet nivå  
 \* dagens (exel) næringsløsning er mer brukervennlig på detaljnivå, men  
 brukes for lite til gap-analyser og forbedringsdrøftinger i faggruppene  
 (benchlearning)  
 \* bør vi vurdere andre benchmarkingalternativer/bruk av eksisterende data?  
 \* bør styret mer bevisst/strategisk organisere sin deltagelse i BM-  
 aktivitetene – siden dette fortsatt er kjernen i NfNs virksomhet?   
 \* i en vurdering av ny registreringsmal bør vi vektlegge forenkling,   
 fleksibilitet og konsentrasjon om data som kan avdekke de største  
 forbedringspotensialene (kostnad, kvalitet) og som kan oppfattes som   
 brukervennlig for medlemmer med ulike BM-behov  
 \* det bør legges opp til en mulighet for å velge data utifra om man er  
 gårdeier vs utleier vs bruker

**Beslutninger:** - Vi legger opp til en prosess med fokus på å årlig hente ut data innenfor de  
 områder som utgjør den største del av kostnadsmassen innenfor FM. Hvert annet år legges det opp til innhenting av data innenfor spesielt   
 utvalgte områder  
 - Det bør legges opp en mulighet for å kunne velge om man vil se data som  
 gårdeier (inkl. Barehouseavtaler), leietager, eventuelt også bruker.

* I 2017 fortsetter vi registrering for næringsdelen i den eksisterende malen,   
   men denne må forenkles noe
* Fremover bør man over på en digital løsning, men det er ønskelig å se på  
   andre muligheter for webifisering av benchmarkingen enn den løsningen  
   som Sykehusene har valgt
* Torill sjekker ut Questback-mulighetene
* IFMA benytter Pytagoras for sin benchmarking i Sverige – *hvem kan  
   sjekke ut?*

- Styret foreslår at følgende data skal registreres årlig:  
 - D&V-kostnader, inkl. utskiftings- og utviklingskostnader.   
 - Renholdkostnader  
 - Energikostnader (konsum, pris/innkjøp)

Følgende data skal registreres hvert 2. år:  
 - Matproduksjon/servering (kantine-)

Følgende skal registreres hvert 3. år:   
 - Arealeffektivitet samt andre aktuelle FM-ledelsesdata

- Kirsten/Margrethe ser på mulig innpassing av møter/emner som dekker  
 behov for nøkkeltall-/ BM-oppfølging i faggruppemøtene (Årshjulet)  
 - Lise tar snarest et orienterings- og planleggingsmøte med Margrethe  
 - Lise forbereder en orientering/meningsutveksling om endringene på  
 medlemsmøtet foran Årsmøtet.  
 Argumenter for ny løsning er i hovedsak:

a. Fokus på de store kostnadene

b. Enkelhet – fleksibilitet

c.Kombinere i større grad med benchlearning / faggruppene

- Olav Egil kontakter Gina og Magne om avtaledokumenter som bekrefter  
 NfNs eierskap til sykehus-webmalen.